**Datum: 28. 05. 2024. SAOPŠTENJE ZA MEDIJE**

**Pridružite nam se na festivalu trčanja i zabave**

*Trkači iz cijelog svijeta dolaze u Banjaluku*

Da li ste spremni za „Vivia Run & More Weekend“ festival sporta i zabave u Banjaluci? Obujte patike i povedite najmilije na promociju sporta i zdravog načina života. Pronađite nas na festivalu, družićemo se u promotivnom m:tel kutku gdje će biti spremni i pokloni za posjetioce.

Kao istinski prijatelj sportskih i kulturnih događaja, ponosni smo na činjenicu da broj učesnika trka iz m:tel-a raste iz godine u godinu. Skoro 40 naših kolega trčaće na trkama od 5 i 10 kilometara a čak deset će učestvovati i na polumaratonu.

Takođe, i ove godine podržavamo istinske vrijednosti i takmičarski duh pa smo za najbržu Banjalučanku i za najbržeg Banjalučanina polumaraton trke pripremili vrijedne pametne satove.

Svim takmičarima želimo uspješno istrčanu stazu i mnogo dobre zabave! I ove godine bićemo uz vas da vas podržimo u prvim trkačkim podvizima, druženju, stvaranju timskog duha, ali i ličnim rekordima.

Ključne riječi: Mtel, Run & More Weekend festival, Banja Luka, trčanje, polumaraton

Izvor fotografija: Vivia Run & More Weekend festival